text: 17. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 439 της 21 Ιουλ./17 Αυγ. 1963 (ΦΕΚ Α΄ 124) Περί τροποποιήσεως διατάξεών τινων του από 2.8.58 Β.Δ/τος «περί οργανισμού Σχολής Δοκίμων Σημαιοφόρων Λιμενικών», όσον αφορά την τάξιν έτους 1963. Έχοντες υπ’ όψιν: α)Τα άρθρ. 1 παρ. 1 και 2 και 2 παρ. 1 του Ν.Δ. 3596/56 «περί αρμοδιοτήτων Υπουργείου Εθνικής Αμύνης επί θεμάτων αφορώντων την συμβολήν του Λιμενικού Σώματος εις την Εθνικήν Άμυναν και Ασφάλειαν της Χώρας» (ΦΕΚ Α΄ 240). β)Τα άρθρ 1-3 του Α.Ν. 428/37 «περί της εν τω Β. Ναυτικώ Εκπαιδεύσεως» (ΦΕΚ Α΄ 15). γ)Τον Νόμ. 1014/49 «περί κατατάξεως Λιμενικών Δοκίμων και κανονισμού της αρχαιότητός των ως αξιωματικών (ΦΕΚ Α΄ 159), ως ετροποποιήθη μεταγενεστέρως υπό των άρθρ. 2 και 6 του Νόμ. 4050/60 (ΦΕΚ Α΄ 64). δ)Το άρθρ. 15 παρ. 3β του Ν.Δ. 2387/53 «περί Υπουργείου Εθνικής Αμύνης κλπ. (ΦΕΚ Α΄ 108). ε)Την υπ’ αριθ. Φ.0903 από 6.11.61 απόφασιν Υπουργού Εθνικής Αμύνης «περί αναθέσεως αρμοδιοτήτων εις Υφυπουργόν Εθνικής Αμύνης» (ΦΕΚ Β΄ 411), ως αύτη ετροποποιήθη δια της υπ’ αριθ. Φ.0903 από 28.12.61 υπουργικής αποφάσεως «περί αναθέσεως αρμοδιοτήτων εις τον Υφυπουργόν Εθνικής Αμύνης» (ΦΕΚ 8 Β/62). ς)Γνώμην του Α.Ν.Σ. πρακτικόν υπ’ αριθ. 8 από 3.5.63 και την υπ’ αριθ. 364/63 γνωμοδότησιν του Συμβουλίου Επικρατείας, προτάσει των Ημετέρων επί της Εμπορικής Ναυτιλίας Υπουργού και Εθνικής Αμύνης Υφυπουργού, απεφασίσαμεν και διατάσσομεν: Άρθρον μόνον.-Ειδικώς προκειμένου περί των Δοκίμων Σημαιοφόρων Λιμενικών της τάξεως 1963, η χειμερινή περίοδος άρχεται εντός του πρώτου δεκαπενθημέρου του Ιαν. 1963 και λήγει εντός του δευτέρου δεκαπενθημέρου του μηνός Σεπτ. 1963. Η θερινή περίοδος άρχεται εντός του πρώτου δεκαπενθημέρου του μηνός Οκτ. 1963 και λήγει εντός του δευτέρου δεκαπενθημέρου του μηνός Δεκ. 1963. Η συμπληρωματική περίοδος άρχεται εντός του πρώτου δεκαπενθημέρου του μηνός Ιαν. 1964 και λήγει εντός του μηνός Μαρτ. 1964. (Αντί για τη σελ. 171(ε) Σελ. 171(ζ) Τεύχος 1370 Σελ. 53 Εκπαίδευση Λ.Σ. 20.Γ.ζ.16-17 